ออมสิน ออกมาตรการบรรเทาผลกระทบจากภัยธรรมชาติ พายุโซนร้อนปาบึก ให้ลูกค้าสินเชื่อทุกประเภท พักชำระหนี้ 2 – 3 ปี
ออมสิน ออกมาตรการบรรเทาผลกระทบจากภัยธรรมชาติ พายุโซนร้อนปาบึก ให้ลูกค้าสินเชื่อทุกประเภท พักชำระหนี้ 2 – 3 ปีนายชาติชาย พยุหนาวีชัย ผู้อำนวยการธนาคารออมสิน เปิดเผยว่า จากเหตุภัยธรรมชาติพายุ โซนร้อน ปาบึก  ธนาคารออมสิน ออกมาตรการบรรเทาช่วยเหลือลูกค้าสินเชื่อทุกประเภทของธนาคารฯ โดยพื้นที่ใดที่ทางราชการประกาศให้เป็นพื้นที่ประสบภัยและเป็นบุคคลที่มีที่พักอาศัย หรือสถานประกอบการที่ได้รับผลกระทบเสียหาย ส่งผลให้รายได้ลดลง ตลอดจนมีค่าใช้จ่ายเพิ่มขึ้น สามารถพักชำระทั้งเงินต้นและดอกเบี้ยได้เป็นระยะเวลา 3 เดือน ซึ่งเมื่อครบกำหนดแล้ว ให้พักชำระเงินต้นได้อีก 2-3 ปี โดยในระหว่างพักชำระเงินต้น ให้ชำระเฉพาะส่วนที่เป็นดอกบี้ยรายเดือนร้อยละ 50-100 ของดอกเบี้ยที่เกิดขึ้น โดยเงื่อนไขการพักชำระหนี้หรือการผ่อนชำระหนี้ดังกล่าว จะพิจารณาตามความรุนแรงหรือผลกระทบที่ลูกค้าได้รับทั้งนี้สำหรับสาขาของธนาคารออมสินที่ได้รับผลกระทบจากเหตุภัยธรรมชาติในครั้งนี้ มีจำนวน 7 สาขาที่จังหวัดนครศรีธรรมราช รวมถึงตู้ ATM ที่ให้บริการนอกพื้นที่สาขาไม่สามารถให้บริการได้จำนวน 88 ตู้ หากต้องการข้อมูลเพิ่มเติม สอบถามข้อมูลได้ที่ www.gsb.or.th หรือสอบถามได้ธนาคารออมสินทุกสาขา โทร.1115